
16 DR.30.9.2003 
 

tuntutan mereka, Tribunal Tuntutan Pengguna juga mempunyai pejabat cawangan di setiap 
ibu negeri termasuk Wilayah Persekutuan Labuan. 

 Ini bererti TTPM mempunyai 14 cawangan.  Di antara 14 cawangan ini, pejabat di 
Kota Kinabalu, Johor Baharu, Shah Alam dan Pulau Pinang telah pun mempunyai Bilik 
Pendengaran mereka sendiri.  TTPM sedang berusaha untuk mendapatkan ruang pejabat 
untuk mengadakan Bilik Pendengaran bagi 10 ibu negeri dan Wilayah Persekutuan Labuan 
yang belum lagi mempunyai balik pendengaran. 

 Buat masa ini, Kementerian Perdagangan Dalam Negeri dan Hal Ehwal Pengguna 
belum bercadang untuk mewujudkan pejabat TTPM di peringkat daerah.  Pengguna di 
peringkat daerah boleh menyalurkan tuntutan melalui cawangan Kementerian Perdagangan 
Dalam Negeri dan Hal Ehwal Pengguna di peringkat daerah ataupun menghantarkan 
tuntutan melalui pos.  Sekian, terima kasih. 

 Tuan Liow Tiong Lai:  Terima kasih Tuan Yang di-Pertua.  Soalan tambahan, 
berapakah jumlah kes yang dikendalikan pada masa sekarang dan berapa peratus kes 
yang telah diputuskan oleh tribunal ini tidak dipatuhi oleh syarikat-syarikat dan apakah 
bantuan yang boleh diberi kepada pengguna.  Adakah kerajaan boleh menyaman syarikat-
syarikat yang tidak mematuhi arahan daripada tribunal ini. 

 Tuan Wong Kam Hoong:  Tuan Yang di-Pertua, mana-mana pihak yang gagal 
mematuhi award selepas 14 hari dari tarikh award di buat oleh tribunal adalah melakukan 
suatu kesalahan jenayah dan jika disabitkan kesalahan bolehlah: 

(i) didenda tidak melebihi RM5,000 atau penjara selama tempoh tidak 
melebihi dua tahun atau kedua-duanya;  

(ii) jika kesalahan itu berterusan, pesalah boleh sebagai tambahan 
kepada penalti di atas didenda tidak melebihi RM1,000 bagi 
setiap hari atau sebahagian hari selama mana kesalahan itu 
berterusan selepas sabitan.   

Untuk penuntut yang ingin meneruskan dengan mendapatkan award yang 
diputuskan oleh tribunal itu, mereka boleh meneruskan kes mereka melalui Mahkamah Sivil.  
Untuk bahagian kedua soalan iaitu berapa kes yang gagal mematuhi award ini, untuk tahun 
2000 daripada jumlah kes yang difailkan adalah 291, di mana kes ketidakpatuhan award 
ialah 12 kes.  Untuk tahun 2001 ada 1,155 kes difailkan dan 110 kes yang gagal mematuhi 
award.  Tahun 2002, 2,649 kes di mana 184 kes gagal mematuhi award.  Untuk tahun 2003 
sehingga 27 September tahun ini iaitu 3,101 kes difailkan di mana 171 kes gagal mematuhi 
award.  Ini bermakna daripada tahun 2000 sehingga 2003 ada 7,196 kes difailkan di mana 
477 kes gagal mematuhi award.  Ini bermakna daripada jumlah keseluruhan 66.2% tidak 
mematuhi award.  Sekian, terima kasih.   

Timbalan Yang di-Pertua [Dato' Haji Muhamad bin Abdullah]:  Ahli-ahli Yang 
Berhormat, masa untuk Soalan Jawab Lisan selesai. 

[Masa untuk pertanyaan-pertanyaan bagi Jawab Lisan telah cukup] 

 

 

 

 

 

 

 

 

 



tuntutan mereka, Tribunal Tuntutan Pengguna juga mempunyai pejabat cawangan di setiap ibu negeri termasuk Wilayah Persekutuan Labuan. Ini bererti TTPM mempunyai 14 cawangan. Di antara 14 cawangan ini, pejabat di Kota Kinabalu, Johor Baharu, Shah Alam dan Pulau Pinang telah pun mempunyai Bilik Pendengaran mereka sendiri. TTPM sedang berusaha untuk mendapatkan ruang pejabat untuk mengadakan Bilik Pendengaran bagi 10 ibu negeri dan Wilayah Persekutuan Labuan yang belum lagi mempunyai balik pendengaran. Buat masa ini, Kementerian Perdagangan Dalam Negeri dan Hal Ehwal Pengguna belum bercadang untuk mewujudkan pejabat TTPM di peringkat daerah. Pengguna di peringkat daerah boleh menyalurkan tuntutan melalui cawangan Kementerian Perdagangan Dalam Negeri dan Hal Ehwal Pengguna di peringkat daerah ataupun menghantarkan tuntutan melalui pos. Sekian, terima kasih. Tuan Liow Tiong Lai: Terima kasih Tuan Yang di-Pertua. Soalan tambahan, berapakah jumlah kes yang dikendalikan pada masa sekarang dan berapa peratus kes yang telah diputuskan oleh tribunal ini tidak dipatuhi oleh syarikat-syarikat dan apakah bantuan yang boleh diberi kepada pengguna. Adakah kerajaan boleh menyaman syarikat- syarikat yang tidak mematuhi arahan daripada tribunal ini. Tuan Wong Kam Hoong: Tuan Yang di-Pertua, mana-mana pihak yang gagal mematuhi award selepas 14 hari dari tarikh award di buat oleh tribunal adalah melakukan suatu kesalahan jenayah dan jika disabitkan kesalahan bolehlah: (i) didenda tidak melebihi RM5,000 atau penjara selama tempoh tidak melebihi dua tahun atau kedua-duanya; (ii) jika kesalahan itu berterusan, pesalah boleh sebagai tambahan kepada penalti di atas didenda tidak melebihi RM1,000 bagi setiap hari atau sebahagian hari selama mana kesalahan itu berterusan selepas sabitan. Untuk penuntut yang ingin meneruskan dengan mendapatkan award yang diputuskan oleh tribunal itu, mereka boleh meneruskan kes mereka melalui Mahkamah Sivil. Untuk bahagian kedua soalan iaitu berapa kes yang gagal mematuhi award ini, untuk tahun 2000 daripada jumlah kes yang difailkan adalah 291, di mana kes ketidakpatuhan award ialah 12 kes. Untuk tahun 2001 ada 1,155 kes difailkan dan 110 kes yang gagal mematuhi award. Tahun 2002, 2,649 kes di mana 184 kes gagal mematuhi award. Untuk tahun 2003 sehingga 27 September tahun ini iaitu 3,101 kes difailkan di mana 171 kes gagal mematuhi award. Ini bermakna daripada tahun 2000 sehingga 2003 ada 7,196 kes difailkan di mana 477 kes gagal mematuhi award. Ini bermakna daripada jumlah keseluruhan 66.2% tidak mematuhi award. Sekian, terima kasih. Timbalan Yang di-Pertua [Dato' Haji Muhamad bin Abdullah]: Ahli-ahli Yang Berhormat, masa untuk Soalan Jawab Lisan selesai. [Masa untuk pertanyaan-pertanyaan bagi Jawab Lisan telah cukup].